title: Regulamentul de punere în aplicare (UE) nr. 505/2011 al Consiliului din 23 mai 2011 privind punerea în aplicare a Regulamentului (CE) nr. 765/2006 privind măsurile restrictive împotriva președintelui Lukașenko și anumitor funcționari din Belarus

text:
               24.5.2011

               RO

               Jurnalul Oficial al Uniunii Europene

               L 136/48

         REGULAMENTUL DE PUNERE ÎN APLICARE (UE) NR. 505/2011 AL CONSILIULUI
   din 23 mai 2011
   privind punerea în aplicare a Regulamentului (CE) nr. 765/2006 privind măsurile restrictive împotriva președintelui Lukașenko și anumitor funcționari din Belarus
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 765/2006 al Consiliului din 18 mai 2006 privind măsurile restrictive împotriva președintelui Lukașenko și anumitor funcționari din Belarus (1), în special articolul 8a alineatul (1),
   întrucât:

               (1)

               La 18 mai 2006, Consiliul a adoptat Regulamentul (CE) nr. 765/2006 privind măsurile restrictive împotriva președintelui Lukașenko și anumitor funcționari din Belarus.

               (2)

               Având în vedere gravitatea situației din Belarus și în conformitate cu Decizia de punere în aplicare 2011/301/PESC a Consiliului din 23 mai 2011 privind punerea în aplicare a Deciziei 2010/639/PESC privind măsurile restrictive împotriva anumitor funcționari din Belarus (2), ar trebui să fie incluse noi persoane în listele persoanelor care fac obiectul măsurilor restrictive prezentate în anexa IA la Regulamentul (CE) nr. 765/2006,

         ADOPTĂ PREZENTUL REGULAMENT:
   Articolul 1
   Persoanele care figurează în anexa la prezentul regulament se adaugă la lista prevăzută în anexa IA la Regulamentul (CE) nr. 765/2006.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 mai 2011.

            Pentru Consiliu

            Președintele

         C. ASHTON

      (1)  JO L 134, 20.5.2006, p. 1.

      (2)  A se vedea pagina 87 din prezentul Jurnal Oficial.

      ANEXĂ

         PERSOANELE MENȚIONATE LA ARTICOLUL 1

                  Nume
                  Transcriere din ortografia belarusă
                  Transcriere din ortografia rusă

                  Nume (ortografia belarusă)

                  Nume (ortografia rusă)

                  Locul și data nașterii

                  Funcția

                  1.

                  Shykarou, Uladzislau
                  Shikarov, Vladislav

                  Шыкароў Уладзiслаў

                  Шикаров Владислав

                  Judecător în cadrul Tribunalului districtual Zheleznodorozhny din Vitebsk. A condamnat mai mulți protestatari în timpul procesului de recurs, în ciuda faptului că aceștia nu au fost găsiți vinovați în primă instanță.

                  2.

                  Merkul, Natallia Viktarauna
                  Merkul, Natalia Viktorovna
                  (Merkul, Natalya Viktorovna)

                  Меркуль Наталля Вiктараўна

                  Меркуль Наталья Викторовна

                  Data nașterii:
                  13.11.1964

                  Directoare a liceului din orașul Talkov, districtul Pukhovichi. La 27 ianuarie 2011, a concediat-o pe Natalia Ilinich, profesoară foarte stimată din cadrul liceului, pentru opiniile sale politice și pentru participarea la evenimentele din 19 decembrie 2010.

                  3.

                  Akulich, Sviatlana Rastsislavauna
                  Okulich, Svetlana Rostislavovna

                  Акулiч Святлана Расцiславаўна

                  Окулич Светлана Ростиславовна

                  Data nașterii:
                  27.8.1948 sau 1949

                  Judecătoare în cadrul Tribunalului districtual Pukhovichi. A respins în mod ilegal cererea Nataliei Ilinich de a fi repusă în funcția de profesoară în cadrul liceului din orașul Talkov.

                  4.

                  Pykina, Natallia
                  Pykina, Natalia
                  (Pykina, Natalya)

                  Пыкiна Наталля

                  Пыкина Наталья

                  Judecătoare în cadrul Tribunalului districtual Partizanski care a instrumentat cazul Likhovid. L-a condamnat pe domnul Likhovid, activist în cadrul „Mișcării pentru Liberate”, la 3 ani și jumătate în regim strict de detenție.

                  5.

                  Mazouka, Siarhei
                  Mazovka, Sergei
                  (Mazovko, Sergey)

                  Мазоўка Сяргей

                  Мазовка Сергей / Мазовко Сергей

                  Procuror în dosarul Dashkevich-Lobov. Dmitri Dashkevich și Eduard Lobov, activiști în cadrul Frontului Tinerilor, au fost condamnați la mai mulți ani de închisoare pentru „huliganism”. Adevăratul motiv al încarcerării acestora a fost că ambii au participat în mod activ la campania electorală din decembrie 2010, susținându-l pe unul dintre candidații opoziției.

                  6.

                  Aliaksandrau, Dzmitry Piatrovich
                  Aleksandrov, Dmitri Petrovich

                  Аляксандраў Дзмiтрый Пятровiч

                  Александров Дмитрий Петрович

                  Judecător în cadrul Curții Economice Supreme. A susținut interzicerea postului independent „Autoradio”. (Acesta a fost interzis pentru că „a transmis apeluri la mișcări de masă în timpul campaniei prezidențiale din decembrie 2010”. În conformitate cu un contract în vigoare, postul de radio transmitea programul electoral al dlui Sannikov, unul dintre candidații opoziției, care spunea „viitorul nu va fi hotărât în bucătării, ci în piață!”).

                  7.

                  Vakulchyk, Valery
                  Vakulchik, Valeri

                  Вакульчык Валерый

                  Вакульчик Валерий

                  Șeful Centrului analitic al administrației prezidențiale, responsabil pentru telecomunicații, inclusiv monitorizarea, filtrarea, ascultarea, controlarea și interceptarea a diferite canale de comunicare, de exemplu internetul.

                  8.

                  Chatviartkova, Natallia
                  Chetvertkova, Natalia
                  (Chetvertkova, Natalya)

                  Чатвярткова Наталля

                  Четверткова Наталья

                  Judecătoare în cadrul Tribunalului districtual Partizanski din Minsk. A instrumentat cazul fostului candidat prezidențial Andrei Sannikov, al activistului societății civile Ilia Vasilevich, al lui Fedor Mirzoianov, al lui Oleg Gnedchik și al lui Vladimir Yeriomenok. Modul în care a organizat procesul a încălcat în mod clar Codul de procedură penală. A susținut utilizarea unor probe și mărturii nerelevante pentru pârâți împotriva acestora.

                  9.

                  Bulash, Ala
                  Bulash, Alla

                  Булаш Ала

                  Булаш Алла

                  Judecătoare în cadrul Tribunalului districtual Oktiabrski (Kastrichnitski) din Minsk. A instrumentat cazul lui Pavel Vinogradov, Dmitri Drozd, Ales Kirkevich, Andrei Protasenia, Vladimir Homichenko. Modul în care a organizat procesul a încălcat în mod clar Codul de procedură penală. A susținut utilizarea unor probe și mărturii nerelevante pentru pârâți împotriva acestora.

                  10.

                  Barovski Aliaksandr Genadzevich
                  Borovski Aleksandr Gennadievich

                  Бароўскi Аляксандр Генадзевiч

                  Боровский Александр Геннадиевич

                  Procuror în cadul Tribunalului districtual Oktiabrski (Kastrichnitski) din Minsk. A instrumentat cazul lui Pavel Vinogradov, Dmitri Drozd, Ales Kirkevich, Vladimir Homichenko. Acuzarea prezentată de el are o motivare politică clară și evidentă și încălcă în mod clar Codul de procedură penală. Aceasta se bazează pe clasificarea greșită a evenimentelor din 19 decembrie 2010, nesusținută de probe, dovezi și mărturiile martorilor.

                  11.

                  Simanouski Dmitri Valerevich
                  Simanovski Dmitri Valerievich

                  Сiманоўскi Дмiтрый Валер'евiч

                  Симановский Дмитрий Валериевич

                  Procuror în cadrul Tribunalului districtual Pervomaiski din Minsk. A instrumentat cazul lui Dmitri Bondarenko. Acuzarea prezentată de el are o motivare politică clară și evidentă și încălcă în mod clar Codul de procedură penală. Aceasta se bazează pe clasificarea greșită a evenimentelor din 19 decembrie 2010, nesusținută de probe, dovezi și mărturiile martorilor.

                  12.

                  Brysina, Zhanna
                  Brysina, Zhanna
                  (Brisina, Zhanna)

                  Брысiна Жанна

                  Брысина Жанна / Брисина Жанна

                  Judecătoare în cadrul Tribunalului districtual Zavodskoi din Minsk care a instrumentat cazul lui Khalip Irina, Martselev Sergei, Severinets Pavel, reprezentanți de seamă ai societății civile. Modul în care a organizat procesul a încălcat în mod clar Codul de procedură penală. A susținut utilizarea unor probe și mărturii nerelevante pentru pârâți împotriva acestora.

                  13.

                  Zhukovski, Sergei Konstantynovych

                  Жукоўскi Сяргей Канстанцiнавiч

                  Жуковский, Сергей Константинович

                  Procuror în cadrul Tribunalului districtual Zavodskoi din Minsk care a instrumentat cazul lui Khalip Irina, Martselev Sergei, Severinets Pavel, reprezentanți de seamă ai societății civile. Acuzarea prezentată de el are o motivare politică clară și evidentă și încălcă în mod clar Codul de procedură penală. Aceasta se bazează pe clasificarea greșită a evenimentelor din 19 decembrie 2010, nesusținută de probe, dovezi și mărturiile martorilor.